CELEX: 62009CN0405
Language: el
Date: 2009-10-20 00:00:00
Title: Υπόθεση C-405/09: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Φινλανδίας που ασκήθηκε στις 20 Οκτωβρίου 2009

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/25
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Φινλανδίας που ασκήθηκε στις 20 Οκτωβρίου 2009
   (Υπόθεση C-405/09)
   2009/C 312/40
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Caeiros, M. Huttunen)
   
      Καθής: Δημοκρατία της Φινλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Φινλανδίας δεν εκπλήρωσε τις υποχρεώσεις που υπέχει από τον κανονισμό (ΕΟΚ, Ευρατόμ) 1552/89 (1), τον κανονισμό (ΕΚ, Ευρατόμ) 1150/2000 (2), άρθρα 2, 6 και 9 έως 11, και τον κανονισμό (ΕΟΚ) 2913/92 (3), άρθρο 220, καθόσον οι φινλανδικές αρχές εφαρμόζουν διοικητική πρακτική σύμφωνα με την οποία οι ίδιοι πόροι της Κοινότητας βεβαιώνονται αφού χορηγηθεί προθεσμία τουλάχιστον 14 ημερών σε οφειλέτη, κατά τη διάρκεια της οποίας αυτός μπορεί να υποβάλει τις παρατηρήσεις του. Επομένως, οι φινλανδικές αρχές δεν τηρούν, σε θέματα εκ των υστέρων εισπράξεως εισαγωγικών δασμών, τις προθεσμίες που έχουν τεθεί για τη λογιστική καταχώριση των ιδίων πόρων, γεγονός που συνεπάγεται καθυστέρηση στην καταβολή των ιδίων πόρων της Κοινότητας·
            
         
               —
            
            
               να καταδικάσει τη Δημοκρατία της Φινλανδίας στα δικαστικά έξοδα.
            
         
      Λόγοι και κύρια επιχειρήματα
   
   
               1)
            
            
               Η Επιτροπή άσκησε κατά της Δημοκρατίας της Φινλανδίας προσφυγή η οποία αφορά την τήρηση των κανονισμών περί των ιδίων πόρων της Κοινότητας [κανονισμός (ΕΟΚ, Ευρατόμ) 1552/89, κανονισμός (ΕΚ, Ευρατόμ) 1150/2002, άρθρα 2, 6 και 9 έως 11, και κανονισμός (ΕΟΚ) 2913/92, άρθρο 220]. Πρόκειται κατ’ ουσίαν περί της χρονικής στιγμής κατά την οποία πρέπει να καταχωρισθούν στον λογαριασμό των ιδίων πόρων της Κοινότητας οι εκ των υστέρων εισπραχθέντες από τις τελωνειακές αρχές δασμοί, δηλαδή σε ποια χρονική στιγμή η Κοινότητα δύναται να διαθέτει τα εισπραχθέντα από το κράτος μέλος κεφάλαια.
            
         
               2)
            
            
               Η Επιτροπή θεωρεί ότι η Φινλανδία παραβαίνει τους κανονισμούς περί ιδίων πόρων και τον κοινοτικό τελωνειακό κώδικα στις περιπτώσεις εκ των υστέρων εισπράξεως εισαγωγικών δασμών καθόσον οι τελωνειακές αρχές χορηγούν στον οφειλέτη προθεσμία τουλάχιστον 14 ημερών για να υποβάλει τις παρατηρήσεις του πριν από την οριστική απόφαση εισπράξεως των εισαγωγικών δασμών. Λόγω αυτής της διαδικασίας ακροάσεως, καθυστερεί η λογιστική καταχώριση των ιδίων πόρων της Κοινότητας.
            
         
      (1)  Κανονισμός (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (ΕΕ L 155, σ.1).
   
      (2)  Κανονισμός (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130, σ. 1).
   
      (3)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).